ประกาศธนาคารแห่งประเทศไทยที่ สรข. 10/2565เรื่อง ค่าธรรมเนียมและค่าปรับบริการบาทเนต (แก้ไขเพิ่มเติมครั้งที่ 1)-------------------------------------------อื่นๆ - 1. เหตุผลในการออกประกาศ ด้วยธนาคารแห่งประเทศไทย (ธปท.) ได้นํามาตรฐาน ISO 20022 ซึ่งเป็นมาตรฐานกลางข้อความการรับส่งข้อมูลมาประยุกต์ใช้กับระบบบาทเนต เพื่อช่วยเพิ่มขีดความสามารถการรับส่งข้อมูลทางธุรกิจพร้อมกับการชําระเงินมูลค่าสูง ส่งเสริมให้เกิดการเชื่อมโยงโครงสร้างพื้นฐานการเงินและธุรกรรมการชําระเงิน ทั้งในและระหว่างประเทศ สนับสนุนการทํางานแบบอัตโนมัติ (Straight Through Processing: STP) และการต่อยอดผลิตภัณฑ์ทางการเงินและระบบการชําระเงินโดยรวม โดย ธปท. และผู้ใช้บริการบาทเนตร่วมมือกันพัฒนาระบบงานให้รองรับมาตรฐาน ISO 20022 ซึ่งมีกําหนดใช้งานในปี 2565 เป็นต้นไป การประยุกต์ใช้มาตรฐาน ISO 20022 ดังกล่าวส่งผลให้รูปแบบของข้อความที่ส่งผ่านระบบบาทเนตมีการเปลี่ยนแปลงไป ประกอบกับ ธปท. ได้ยกเลิกช่องทางการส่งคําสั่งผานระบบการเชื่อมโยงเพื่อชําระราคาหลักทรัพย์ในช่องทาง SWIFT เหลือเพียงช่องทาง RDL Linkage หรือ EFS ดังนั้น เพื่อให้สอดคล้องกับรูปแบบการให้บริการในปัจจุบัน และลดความซับซ้อนของเงื่อนไขในการคิดค่าธรรมเนียม ธปท. จึงออกประกาศ ธปท. ฉบับนี้ เพื่อปรับปรุงการคิดค่าธรรมเนียมให้สอดคล้องตามมาตรฐาน ISO 20022อื่นๆ - 2. อํานาจตามกฎหมาย เพื่ออนุวัติตามข้อ 7 และข้อ 33 แห่งระเบียบธนาคารแห่งประเทศไทยว่าด้วยบริการบาทเนต และข้อ 8 แห่งระเบียบธนาคารแห่งประเทศไทยว่าด้วยการให้บริการส่งคําสั่งฝากถอนธนบัตรด้วยวิธีอิเล็กทรอนิกส์อื่นๆ - 3. แก้ไข ประกาศธนาคารแห่งประเทศไทย ที่ สรข. 3/2556 เรื่อง ค่าธรรมเนียมและค่าปรับบริการบาทเนต ลงวันที่ 29 มีนาคม 2556อื่นๆ - 4. ขอบเขตการบังคับใช้ ประกาศฉบับนี้ให้ใช้บังคับกับผู้ใช้บริการบาทเนตตามระเบียบธนาคารแห่งประเทศไทยว่าด้วยบริการบาทเนตอื่นๆ - 5. เนื้อหา ให้ยกเลิกข้อความในข้อ 2 และข้อ 3 ของประกาศธนาคารแห่งประเทศไทย ที่ สรข. 3/2556 เรื่อง ค่าธรรมเนียมและค่าปรับบริการบาทเนต ลงวันที่ 29 มีนาคม 2556 และให้ใช้ข้อความต่อไปนี้แทน "ข้อ 2 ค่าธรรมเนียมสําหรับบริการแต่ละประเภทผ่านระบบบาทเนตและคําสั่งต่าง ๆ ผ่านระบบการเชื่อมโยงเพื่อชําระราคาหลักทรัพย์ (หน่วย: บาทต่อรายการ)| | | | | || --- | --- | --- | --- | --- || ประเภทบริการ/คําสั่ง | ใช้บริการผ่านช่องทาง | Zone ที่ 1ช่วงเวลา8.30 ถึง 12.00 น. | Zone ที่ 2ช่วงเวลาหลังจาก12.00 ถึง 16.00 น. | Zone ที่ 3ช่วงเวลาหลังจาก16.00 ถึง 17.30 น. || (1) คําสั่งโอนเงินระหว่างสถาบัน(รวมคําสั่งโอนเงินระหว่างสถาบันโดยวิธี Cover Message (Interbank Funds Transfer Cover))1/ | SWIFT | 5 | 10 | 2002/ || EFS | 8 | 16 | 2002/ || (2) คําสั่งโอนเงินเพื่อบุคคลที่สาม1/ | SWIFT | 5 | 10 | 200 || EFS | 8 | 16 | 200 || (3) คําสั่งโอนเงินพร้อมกันหลายฝ่าย (MFT)1/ | EFS | 150 | 150 | 150 || (4) คําสั่งถอนธนบัตร1/ | EFS | 8 | 16 | 200 || (5) คําสั่งขอชําระราคา1/ | RDL Linkage | 8 | 16 | 200 || (6) คําสั่งแจ้งผลการขอชําระราคา | RDL Linkage | 3 | 3 | 3 || (7) คําสั่งขอยกเลิกรายการอัตโนมัติ1/ | RDL Linkage | 12 | 12 | 12 || (8) คําสั่งแจ้งผลการยกเลิกรายการ | RDL Linkage | 3 | 3 | 3 || (9) คําสั่งอนุมัติการจ่ายเงิน1/ | EFS | 6 | 6 | 6 || (10) คําสั่งปฏิเสธการจ่ายเงิน1/ | EFS | 6 | 6 | 6 || (11) เอกสารยืนยันการเดบิต | SWIFT | 3 | 3 | 3 || (12) เอกสารยืนยันการเครดิต | SWIFT | 3 | 3 | 3 || (13) เอกสารปฏิเสธการโอนเงิน | SWIFT/EFS | 6 | 6 | 6 || (14) ข้อความStatement | SWIFT | 3 | 3 | 3 || (15) การส่งข้อความขอคืนเงิน | SWIFT/EFS | 6 | 6 | 6 || (16) การส่งข้อความขอยกเลิกคําสั่ง โอนเงิน | SWIFT/EFS | 6 | 6 | 6 || (17) การส่งข้อความขอแก้ไขคําสั่งโอนเงิน | SWIFT/EFS | 6 | 6 | 6 || (18) การส่งข้อความสื่อสารระหว่างผู้ใช้บริการบาทเนต | SWIFT/EFS | 6 | 6 | 6 || (19) การขอให้ ธปท. ประกาศข้อความ | EFS | 20 | 20 | 20 | 1/คิดคําธรรมเนียมทุกรายการ ทั้งรายการที่มีผลสมบูรณ์และไม่สมบูรณ์ (Error) โดยรายการ Error จะคิดค่าธรรมเนียมในอัตราเดียวกับรายการที่มีผลสมบูรณ์ เว้นแต่รายการ Error ที่เกิดขั้นใน Zone ที่ 3 จะคิดค่าธรรมเนียมในอัตราเดียวกับค่าธรรมเนียม Zone ที่ 22/ยกเว้นรายการโอนเงินระหว่างบัญชีของสถาบันเดียวกันและรายการกู้ยืมเงินระหว่างสถาบันผ่านบาทเนต โดยคิดค่าธรรมเนียมตามอัตราในช่วง Zone ที่ 2 ข้อ 3 ธปท. จะคิดค่าธรรมเนียมและค่าปรับแต่ละประเภทตามจํานวนรายการที่เกิดขึ้นเดือนละครั้ง และให้ส่วนลดร้อยละ 20 ของอัตราที่กําหนดตามข้อ 2 แก่ผู้ใช้บริการบาทเนตที่ส่งรายการผ่าน SWIFT เฉพาะจํานวนรายการที่เกิดขึ้นใน Zone ที่ 2 (ช่วงเวลาหลังจาก 12.00 ถึง 16.00 น.) ส่วนที่เกินตามประเภทรายการและจํานวนรายการ ดังต่อไปนี้(1) คําสั่งโอนเงินระหว่างสถาบัน ส่วนที่เกิน 200 รายการ(2) คําสั่งโอนเงินเพื่อบุคคลที่สาม ส่วนที่เกิน 1,000 รายการ"อื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันที่ ธปท. เริ่มให้บริการระบบบาทเนตโดยใช้มาตรฐานข้อความ ISO 20022 เป็นต้นไปผู้มีอํานาจลงนาม - ประกาศ ณ วันที่ 4 กรกฎาคม 2565 (นายเศรษฐพุฒิ สุทธิวาทนฤพุฒิ)ผู้ว่าการธนาคารแห่งประเทศไทย